Сухоцкая Нина Станиславовна

Сухоцкая Нина Станиславовна (7 февраль 1906 йыл — 30 август 1988 йыл) — СССР-ҙың театр актёры, педагог һәм режиссёр.

 Биографияһы 
Нина Станиславовна Сухоцкая 1906 йылдың 7 февралендә Мәскәүҙә тыуған. Актриса А. Г. Коонендың туғаны.

18 йәшендә Мәскәүҙә А. Таировтың камера театры актрисаһы. 1932 йылда Камера театрының Юғары эксперименталь оҫтаханаларын тамамлау менән 1949 йылға тиклем шул уҡ театрҙың актёры һәм режиссеры булып эшләй. Һуғыштан һуң йылдарҙа Сухоцкая үҙ аллы бер нисә спектакль ҡуя. Бер үк ваҡытта 1939—1941 йылдарҙа С. В. Образцов саҡырыуы буйынса ул ике йыл уның ҡурсаҡтар театрында эшләй, С. Я. Маршактың «Терем-теремок» әкиәте буйынса спектакль ҡуя. Пародия миниатюраларынан шағир А. И. Введенскийҙың «Концерт-варьете» пьесаһы буйынса программа өҫтөндә эшләүҙә ҡатнаша. 1941—1942 йылдарҙа эвакуацияла Ташкентта И. В. Сталин исемендәге Пионерҙар һарайында эшләй.

Таиров театры бөтөрөлгәндән һуң Мәскәү Пионер йортоноң театр студияһы етәксеһе була. ВГИК-тың роежиссура һәм актёр оҫталығы кафедраһы доценты була, унда 1949 йылдан алып 1966 йылға тиклем уҡыта. Оҙаҡ йылдар радиола Ф. М. Достоевский, А. С. Пушкин һәм башҡа яҙыусыларҙың әҫәрҙәре буйынса әҙәби композицияларҙың авторы һәм режиссеры булып эшләй. 1970—1975 йылдарҙа — ГИТИС-тың режиссура кафедраһы доценты. 1974 йылда Үҙәк Пионерҙар йорто ҡарамағындағы Балалар ижады театры студияһын етәкләй. «Как читать стихи» уҡыу әсбабының авторҙашы булаКак читать стихи // Н. С. Сухоцкая, В. М. Терешкович. — Москва : Детская литература, 1966. (1966 В. М. Терешкович менән бергә).

Нина Сухоцкая Фаина Раневская менән яҡын дуҫ була, уны ул «Нинтик» тип йөрөтә.Нина Сухоцкая . 1934 йылда улар бергә Михаил Роммдың тауышһыҙ «Пышка» фильмында төшә.

1989 йылдың 30 авгусында Мәскәүҙә вафат булаСУХОЦКАЯ Нина Станиславовна (1906—1988)

Рәсәй дәүләт әҙәбиәт һәм сәнғәт архивында С. Сухоцаяға ҡараған документтар барЛичные фонды : Сухоцкая Н. С.

 Иҫкәрмәләр 

 Сығанаҡтар 
 Московская энциклопедия. Том 1: Лица Москвы. Книга 6: А-Я. Дополнения. М.: ОАО «Московские учебники», 2014.

 Һылтанмалар 

 Нина Станиславовна Сухоцкая (1908—1988)
 publ.lib.ru/ARCHIVES/S/SUHOCKAYA_Nina_Stanislavovna/_Suhockaya_N.S..html Нина Станиславовна Сухоцкая

Категория:Википедия:Статьи с переопределением значения из Викиданных
Категория:XX быуат актрисалары
Категория:СССР актрисалары
Категория:Алфавит буйынса актрисалар
Категория:Алфавит буйынса шәхестәр
Категория:Мәскәүҙә вафат булғандар
Категория:1988 йылда вафат булғандар
Категория:30 августа вафат булғандар
Категория:Мәскәүҙә тыуғандар
Категория:1906 йылда тыуғандар
Категория:7 февралдә тыуғандар
Категория:Режиссёрҙар